open-index/open-wikipedia-markdown huggingface dataset:
Vatroslav Lisinski

**Vatroslav Lisinski** (syntymänimi **Ignatius Fuchs**) (8. heinäkuuta 1819 Zagreb, Itävallan keisarikunta – 31. toukokuuta 1854 Zagreb) oli kroatialainen säveltäjä.

## Elämäkerta
Lisinski syntyi vuonna 1819 saksanjuutalaiseen perheeseen. Hänelle annettiin nimeksi Ignatius Fuchs, mutta hän vaihtoi sen myöhemmin Vatroslav Lisinskiksi, joka on kroatialainen versio hänen alkuperäisestä nimestään.

Lisinski sävelsi ensimmäisen kroatiankielisen oopperan *Ljubav i zloba *(suom. Rakkaus ja ilkeys) vuonna 1846,*  *oopperan* Porin *vuonna 1851, sekä lukuisia orkesteri- ja kuoroteoksia. Vatroslav Lisinskin konserttitalo Kroatian pääkaupungissa Zagrebissa on nimetty hänen mukaansa.

Lisinski oli myös yksi Illyrian liikkeen perustajista, joka kannatti Kroatian ja yleisemmin eteläslaavilaisen kulttuuriperinnön merkitystä Itävalta-Unkarin vallan aikana.

Lisinski kuoli Zagrebissa 31. toukokuuta 1854 ja haudattiin Mirogoj:n hautausmaalle kaupungin keskustaan.

## Lähteet

## Aiheesta muualla
Sos del Rey Católico

**Sos del Rey Católico** () on keskiaikainen kunta Cinco Villasin comarcassa Zaragozan maakunnassa Aragonian itsehallintoalueella Espanjassa. Nähtävyyksiä ovat muun muassa raunioitunut linna, *Castillo* ja *Palacio de los Sada*.

## Lähteet
Euroopan unionin teollisoikeuksien virasto

**Euroopan unionin teollisoikeuksien virasto** (, **EUIPO**) on vuonna 1994 perustettu, Alicantessa toimiva EU:n erillisvirasto. Se on henkilöstömäärältään suurimpia erillisvirastoja; viraston palveluksessa on noin 775 ihmistä.

Euroopan unionin teollisoikeuksien virasto hallinnoi Euroopan unionin laajuisiin tavaramerkkeihin ja malleihin liittyviä oikeuksia, teollis- ja tekijänoikeuksien loukkausten eurooppalaista seurantakeskusta ja orpoteosten tietokantaa. EUIPO myöntää kaikkien EU-maiden alueella voimassa olevia EU-tavaramerkkejä hakijoille vaadittujen ehtojen täyttyessä. Euroopan unionin tavaramerkin hakeminen maksoi vuonna 2017 verkossa 850 euroa, ja myönnetty EU-tavaramerkki on voimassa 10 vuotta kerrallaan. Lisäksi EUIPO myöntää erilaisia mallisuojia kuten yhteisömalleja.

Virasto on vuoteen 2016 saakka toiminut nimellä *Office for Harmonization in the Internal Market* (OHIM).

## Lähteet

## Aiheesta muualla
*Euroopan unionin teollisoikeuksien virasto päätti: päärynä on omena (4.5.2017) (nykysuomi.com)
*Marija Skara (3.12.2016) Islanti haastaa oikeuteen Iceland-myymäläketjun (yle.fi)
*Virasto: Tässä asiassa Suomi on Euroopan unionin paras (13.12.2016)  (karjalainen.fi)
Katalonian kansalliskirjasto

**Katalonian kansalliskirjasto** (, ) on Katalonian pääkaupungissa Barcelonassa toimiva itsehallinnollisen alueen kansalliskirjasto Espanjassa.

Kansalliskirjasto sai alkunsa vuonna 1907 alkujaan katalaanin instituutin (Institut d'Estudis Catalans) kirjastona. Vuonna 1914 kirjasto muutettiin julkiseksi tutkimuskirjastoksi (*Biblioteca de Catalunya*). Aiempi sairaalarakennus (Hospital de la Santa Creu) annettiin vuonna 1931 kirjaston käyttöön. Vuonna 1940 - sisällissodan päätyttyä ja Francon sotilashallinnon keskuskirjastoksi (*Biblioteca Central*) nimeämä kirjasto avasi toimintonsa yleisölle uudessa osoitteessa. Kirjasto toimi tällä nimellä vuoteen 1973 saakka. Katalonian kansalliskirjaston aseman se sai vuonna 1981 Katalonian parlamentin päätöksellä. 

Vuoden 2016 lopussa kirjaston kokoelmat käsittivät noin 4,0 miljoonaa teosta (voluumia) ja henkilökuntaa oli runsas 150.

## Lähteet

   
## Aiheesta muualla

* Kirjaston kotisivut
Bang Kwangin keskusvankila

**Bang Kwangin keskusvankila** on Nonthaburin , Bangkokin pohjoispuolella Thaimaassa sijaitseva miehille tarkoitettu vankila. Se on korkeimman turvallisuusluokituksen vankila, johon sijoitetaan vankeja, joille on määrätty yli 25 vuoden tuomio, kuolemantuomio, tai jotka odottavat päätöstä valituksestaan armahdustuomioistuimeen tai korkeimpaan oikeuteen. Vuonna 2012 Bang Kwangissa asui yli 8&nbsp;000 vankia. Tammikuussa 2017 vankilassa oli 7&nbsp;000 vankia, joista 700 oli tuomittu kuolemaan.

Vankila valmistui vuosien 1927 ja 1931 välillä. Se suunniteltiin 3&nbsp;500 vangille.

Bang Kwangiin on sijoitettu monia länsimaalaisia, jotka on tuomittu yrityksestä salakuljettaa huumeita maasta.

## Vangittujen kohtelu
Sellit ovat 6x4 metrin kokoisia. Yli 50 ihmistä saattaa joutua elämään samassa sellissä. Uusien vankien tulee pitää jalkarautoja kolmen kuukauden ajan. Sen jälkeen ne irrotetaan. Kuolemaan tuomitut joutuvat pitämään rautoja koko ajan, koska ne hitsataan kiinni jalkoihin.

Brittilehti Daily Mailin mukaan ruokana on päivittäin vain yksi kuppi riisiä, joka on usein pilaantunutta.. Vangitut ihmiset voivat joutua ostamaan enemmän ruokaa, jos heillä on rahaa. Rahattomat taas ovat joutuneet tekemään työtä vartijoille tai rahaa omistaville vangeille, jotta saisivat rahaa ruokaan. Vankilassa ei ole turvallista, vaan vangit voivat alistaa toisiaan palvelemaan itseään.

Vankilassa on avoin viemäröinti ja hygienia oli vuonna 2017 hyvin huono.

Thaimaan kuningas voi mielivaltaisesti lyhentää pitkiä tuomioita merkittävästi tai päättää, armahtaako vangin vai ei.

## Lähteet
Vanadiini(II)kloridi

**Vanadiini(II)kloridi** eli **vanadiinidikloridi** (VCl2) on vanadiini- ja kloridi-ionien muodostama epäorgaaninen ioniyhdiste. Yhdistettä voidaan käyttää pelkistimenä ja reagenssina orgaanisen kemian synteeseissä.

## Ominaisuudet
Huoneenlämpötilassa vanadiini(II)kloridi on omenanvihreitä kiteitä, joiden alkeiskoppi on heksagonaalinen. Yhdiste liukenee veteen, mutta myös reagoi veden kanssa. Vanadiini(II)kloridi liukenee eräisiin orgaanisiin liuottimiin kuten etanoliin, dietyylieetteriin, tetrahydrofuraaniin ja dimetyyliformamidiin. Aine on voimakas pelkistin.

## Valmistus ja käyttö
Vanadiini(II)kloridia valmistetaan kuumentamalla vanadiinitrikloridia typpi-ilmakehässä ja tuote puhdistetaan sublimoimalla. Toinen tapa on pelkistää vanadiinitrikloridia vedyttämällä. Vanadiini(II)klorida voidaan käyttää vetykloridin puhdistamiseen ja pelkistävänä reagenssina orgaanisen kemian synteeseissä. Se muun muassa pelkistää nitroyhdisteet karbonyyliyhdisteiksi.

## Lähteet
Luettelo maista nettoviennin mukaan

Tämä on luettelo ulkomaankaupan tavaraviennin nettoarvosta maittain.

Luettelo perustuu CIA:n World Factbookissa julkaistuun arvioon. Vienti on ilmoitettu Yhdysvaltain dollareissa toimitusehdolla vapaasti aluksessa.

## Luettelo

## Katso myös
* Luettelo tavaraviennin arvosta maittain

## Lähteet
Hopeatoppo

**Hopeatoppo** eli **sinitoppo** (*Koeleria glauca*) on heinäkasvien (Poaceae) heimoon ja tupsutoppojen (*Koeleria*) sukuun kuuluva kasvilaji. Se on monivuotinen, keskikokoiseksi kasvava ja yleisväritykseltään harmaanvihreä heinälaji. Muista tupsutoppolajeista hopeatoppo on erotettavissa lehtilaitojen sekä kaleiden ulkonäön perusteella.

Hopeatoppo kasvaa tiiviinä mättäinä, ja sen varret voivat kasvaa noin 60 cm korkeiksi asti. Varret ja lehtitupet ovat hienokarvaisia. Lehdet ovat kapeita, harmaanvihreitä sekä tasaisia tai rullautuneita ja hienokarvaisia. Lehtien laidoilla ei ole pitkiä karvoja, kuten muilla tupsutoppolajeilla. Kieleke on lyhyt ja kalvomainen. Hopeatopon kukinto on tähkää muistuttava tiivis röyhy, jonka haarat ovat hienokarvaisia. Tähkylät ovat kaksi- tai kolmikukkaisia sekä vihneettömiä, ja ne sijaitsevat tiiviinä rykelminä. Tähkylöiden kaleet ovat hienokarvaisia, tylppäkärkisiä ja keskenään hieman erikokoisia. Ulkohelpeet ovat kolmisuonisia ja kalvolaitaisia. Hopeatoppo kukkii kesä–heinäkuussa.

Hopeatoppo kasvaa kuivilla sekä hiekkaisilla kasvupaikoilla ja usein se suosii myös kalkkipitoista kasvualustaa. Hopeatoppoa tavataan laajalti Keski-Euroopasta Kazakstaniin ulottuvalla alueella. Suomessa hopeatoppoa ei nykyisin luonnossa tavata, joskin sitä on aikoinaan havaittu Turun seudulla 1900-luvun alussa. Ruotsissa hopeatoppoa tavataan maan eteläosissa: Skånessa, Blekingessä, Öölannissa ja Gotska Sandölla.

Hopeatoppoa käytetään heinämäisenä koristekasvina eli koristeheinänä.

## Lähteet

## Aiheesta muualla
* Laji.fi: Hopeatoppo (''Koeleria glauca'')
Quédate conmigo

**Quédate conmigo** on Pastora Solerin esittämä kappale, joka edusti Espanjaa vuoden 2012 Eurovision laulukilpailussa Azerbaidžanin Bakussa. 

Koska Espanja kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta sijalle 10.

## Lähteet
John Simmit

**Jonathan** "**John**" **Simmit** (s. 20. heinäkuuta 1963 Birmingham, Yhdistynyt kuningaskunta) on brittiläinen näyttelijä ja tuottaja.

## Aiheesta muualla
*
Luettelo maista vaihtotaseen mukaan

Luettelo maista vaihtotaseen mukaan

## CIA World Factbook
### 20 maata, joilla on suurin ylijäämä
Tämä on luettelo 20 maasta ja alueesta, joilla on suurin vaihtotaseen ylijäämä vuoden 2015 CIA World Factbookin arvion mukaan.''

### 20 maata, joilla on suurin alijäämä
Tämä on luettelo 20 maasta ja alueesta, joilla on suurin vaihtotaseen alijäämä vuoden 2016 tietojen perusteella, sellaisina kuin ne on lueteltu CIA World Factbookissa,

## Eurostat
Taulukossa esitetään Euroalueen (ei koko Euroopan unionin) vaihtotaseen saldo. Eurostatin tietojen mukaan (euroina).

## Katso myös
* Luettelo maista vaihtotaseen mukaan suhteessa BKT:hen

## Lähteet
Vida minha

**Vida minha** on Filipa Sousan esittämä kappale, jolla hän edusti Portugalia vuoden 2012 Eurovision laulukilpailussa Azerbaidžanin Bakussa. 

Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista.

## Lähteet
Röyhytoppo

**Röyhytoppo** (*Koeleria pyramidata*) on heinäkasvien (Poaceae) heimoon ja tupsutoppojen (*Koeleria*) sukuun kuuluva kasvilaji. Se on monivuotinen ja yleisväritykseltään puhtaanvihreä. Röyhytopon voi erottaa muista tupsutoppolajeista muun muassa teräväkärkisten kaleiden ja ulkohelpeiden myötä, mutta sitä voi kuitenkin olla vaikeaa erottaa sen sukulaislajeista isotoposta (*Koeleria grandis*) ja hentotoposta (*Koeleria macrantha*). Isotoppo luokitellaan usein kuuluvan röyhytopon nimialalajiin *Koeleria pyramidata* subsp. *pyramidata*.

Röyhytoppo on kasvutavaltaan tiiviisti mätästävä ja se ei muodosta maanalaisia rönsyjä. Röyhytopon varret voivat kasvaa noin 50 cm korkeiksi ja ne ovat hienokarvaisia. Lehtitupet ovat myös hienokarvaisia. Lehdet ovat kapeita sekä tasaisia ja niiden reunat ovat pitkäkarvaiset. Röyhytopon kukinto on noin 10 cm pitkä ja melko tiivis röyhy, jonka haarat ovat lyhyitä. Tähkylät ovat 6–7 mm pitkiä ja kaksi- tai kolmikukkaisia. Tähkylöiden kaleet ovat teräväkärkisiä. Ulkohelpeet ovat myös teräväkärkisiä sekä täplikkäitä ja usein jonkin verran karvaisia. Röyhytoppo kukkii kesä–heinäkuussa.

Röyhytoppo kasvaa kuivilla kalkkipitoisilla kasvupaikoilla. Suomessa röyhytoppoa on tavattu parilta paikalta Pohjanmaan rannikolta yli 50 vuotta sitten. Ruotsissa röyhytoppoa tavataan harvinaisena Etelä-Ruotsissa. Röyhytoppo on levinnyt Ruotsiin ulkomailta tuodun ruohonsiemenen mukana, minkä seurauksena se kasvaa tavallisesti vanhojen puistojen nurmialueilla.

Röyhytopon tieteellisen nimen lajinimi (*pyramidata*) tulee latinan kielen sanasta *pyramis* (suom. pyramidi) ja viittaa kukintona olevan röyhyn pyramidimaiseen ulkomuotoon.

## Alalajit
Röyhytoppo jaetaan usein kolmeen alalajiin. 
* *Koeleria pyramidata* subsp. *arenaria* (Dumort.) Quintanar & Castrov.
* *Koeleria pyramidata* subsp. *pyramidata*
* *Koeleria pyramidata* subsp. *schroeteriana* (Domin) Quintanar & Castrov.

## Lähteet

## Aiheesta muualla
* Suomen Lajitietokeskus: Röyhytoppo (''Koeleria pyramidata'')
Formula Renault 3.5 Monacon Grand Prix 2013

**Formula Renault 3.5 Monacon Grand Prix 2013** oli Formula Renault 3.5 -kauden 2013 kolmas osakilpailu, joka ajettiin 26. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

## Tulokset

## Lähteet
Jackman

**Jackman** voi tarkoittaa seuraavia:

## Paikkoja

* Jackman, kaupunki Mainen osavaltiossa Yhdysvalloissa

## Henkilöitä

* Barret Jackman (s. 1981), kanadalainen jääkiekkoilija
* Henry N. R. Jackman (s. 1932), kanadalainen poliitikko ja Toronton yliopiston ent. rehtori
* Hugh Jackman (s. 1968), australialainen näyttelijä
* Richard Jackman (s. 1978), kanadalainen jääkiekkoilija
* Tim Jackman (s. 1981), yhdysvaltalainen jääkiekkoilija
Coisas de nada

**Coisas de nada** on Nonstopin esittämä kappale, jolla se edusti Portugalia vuoden 2006 Eurovision laulukilpailussa Kreikan Ateenassa. 

Kappale kilpaili Euroviisujen semifinaalissa, jossa se sijoittui yhdeksänneksitoista ja täten karsiutui finaalista.

## Lähteet
Keltasara

**Keltasara** (*Carex* *flava*) on kesä-heinäkuussa kukkiva sarakasvi.

## Ulkonäkö
Lehdet ovat kellertävän vihreät, kolmesta seitsemään millimetriä leveät, teräväselkäiset ja vartta lyhyemmät. Siirottava alin tukilehti on pidempi kuin kukinto. Kukinnossa on perätön hedetähkä ja kahdesta neljään emitähkää, joista alimmainen on erillään. Tähkäsuomut ovat kellanruskeat ja 2,5–4,5 mm pitkät, ja niissä on kellanvihreä keskisuoni. Pullakot ovat 5–7 mm pitkiä ja selväsuonisia.

## Elinympäristö
Keltasara on kalkinsuosija; sen voi löytää rehevistä ja kosteista paikoista, kuten letto- tai korpisoilta, rannoilta, lähteiköistä tai ojista. Lisäksi se esiintyy kosteilla preerioilla.

## Levinneisyys
Kasvaa lähes koko Euroopassa, läntisessä Pohjois-Amerikassa sekä Kanadan kaakkoisosasta länteen päin ulottuvalla vyöhykkeellä. Hajanaisempia esiintymiä löytyy muun muassa Kaukasukselta.

## Lähteet

## Aiheesta muualla
* Laji.fi: Keltasara (''Carex flava'')
* Kasviatlas 2018: Keltasaran (''Carex flava'') levinneisyys Suomessa
Amar (kappale)

**Amar** on 2B:n esittämä kappale, jolla se edusti Portugalia vuoden 2005 Eurovision laulukilpailussa Ukrainan Kiovassa.

Kappale kilpaili Euroviisujen semifinaalissa, jossa se sijoittui seitsemänneksitoista ja täten karsiutui finaalista.

## Lähteet
Esther Shapiro

**Esther Shapiro** (o.s. **Mayesh**, s. 1928 New York) on yhdysvaltalainen televisiotuottaja ja käsikirjoittaja. Hän loi 1980-luvun menestyssarja *[[Dynastia (vuoden 1981 televisiosarja)|Dynastian]]* yhdessä puolisonsa Richard Shapiron kanssa. Alkuperäisen *Dynastian* lisäksi Shapirot olivat mukana tuottamassa sarjoja *[[Colbyt]]* ja *[[Dynastia – viimeinen luku]]*. He kuuluvat myös vuonna 2017 alkaneen uuden *[[Dynastia (vuoden 2017 televisiosarja)|Dynastia]]*-sarjan tekijöihin.

Ennen *Dynastiaa* Shapirot käsikirjoittivat saippuasarjaa *[[Love of Life]]* ja tekivät televisioelokuvia.

## Lähteet

## Aiheesta muualla
*
Luettelo maista vaihtotaseen mukaan suhteessa BKT:hen

Tämä artikkeli sisältää luettelon maailman maista, jotka lasketaan vaihtotaseen prosenttiosuutena bruttokansantuotteesta (BKT). 

Ensimmäinen luettelo sisältää vuoden 2014 tiedot Kansainvälisen valuuttarahaston (IMF) jäsenille.  Maailmanpankki mainitsee IMF: n lähteenä tilitietojen taseesta, joten sitä ei ole erikseen mainittu tällä sivulla. Toisessa luettelossa on vain ne maat, joille CIA  World Factbook -luettelossa on listattu vuoden 2015 arviot sekä vaihtotaseen  että bruttokansantuotteesta.

## Luettelo maista vaihtotaseen saldona suhteessa BKT: hen
IMF: n tiedot ovat arvioita, jotka on päivitetty vuoden 2014 lokitiedon raporttiin, joka on peräisin vuoden 2014 tiedoista. World Factbook -tiedot ovat helmikuusta 2015 lähtien,

## Katso myös
* Luettelo maista vaihtotaseen mukaan

## Lähteet
Ninhursag

**Ninhursag** tai **Ninhursaga** (akkadiksi Belit-ili) on mesopotamialainen jumalatar. Hän oli Adabin ja Kishin kaupunkien jumalatar, ja hän oli myös kivikkoisen maaston eli *hursagin* jumalatar. Hänellä oli kyky luoda elämää kukkuloille ja autiomaahan. Läntisen erämaan villiaasien katsottiin olevan hänen jälkeläisiään, ja hän on myös äitijumala, Hänen muita nimiään ovat **Dingirmakh** (ylhäinen jumaluus), **Ninmakh** (ylhäinen nainen), **Aruru** (tiputtaja, hän joka "päästää" perillisen synnytyksessä) ja **Nintur** (synnytyksen jumalatar). Ninhursagin aviomies on Shulpae, ja heidän lapsensa ovat pojat Mululil ja Ashshirgi sekä tytär Egime.

Ninhursagalla oli monta hahmoa. Ollessaan Ninlil hän oli Enlilin vaimo ja kun hänen hahmonsa oli **Ninki**, hän oli Enkin vaimo, joka synnytti miehelleen lapsia Dilmunin paratiisisaarella.

## Lähteet
* Cotterell, Arthur: Maailman myytit ja tarut. WSOY 1996. 
### Viitteet
Ebert

**Ebert** on muun muassa seuraavien henkilöiden sukunimi:

*Friedrich Ebert (1871–1925), saksalainen poliitikko, Saksan presidentti
*Friedrich Ebert nuorempi (1894–1979), saksalainen poliitikko
*Henrietta Ebert (s. 1954), saksalainen soutaja ja maailmanmestari
*Nick Ebert (s. 1994), yhdysvaltalainen jääkiekkoilija
*Patrick Ebert (s. 1987), saksalainen jalkapalloilija
*Roger Ebert (1942–2013), yhdysvaltalainen elokuvakriitikko
*Thomas Ebert (s. 1973), tanskalainen soutaja ja olympiavoittaja.

## Muuta
*Friedrich Ebert -säätiö, saksalainen yhteiskunnallinen säätiö
Salvador del Mundo (1787)

**Salvador del Mundo** oli Espanjan laivaston vuonna 1787 vesille laskettu Santa Ana -luokan 112-tykkinen linjalaiva.

## Valmistus

José Romero y Fernández de Landan suunnittelema alus tilattiin 23. elokuuta 1785 Ferrolista Reales Astilleros de Esteirolta, missä köli laskettiin 19. joulukuuta 1785. Alus laskettiin vesille 2. toukokuuta 1787.

## Palvelus
Vuonna 1790 aluksen päällikkönä oli Jacinto Ferrero Serrano. Se lähti 21. heinäkuuta Cádizista José Solano y Bote Morenon, Marqués del Socorro, lippulaivana suojaaman Espanjan etuja Nootkan lahdella, mikä kuitenkin peruutettiin Britannian ja Espanjan päästyä sopimukseen. Maat allekirjoittivat 28. lokakuuta San Lorenzossa Nootkaa koskevan sopimuksen. Tammikuussa 1792 alus riisuttiin aseista Ferrolissa.

Alus varustettiin ja lähti merelle 6. toukokuuta 1793 Cádizista Gabriel de Aristizábalin lippulaivana päällikkönään José Bustillo y Gómez de Arce, Marqués de Castañar. Se lähti 1. marraskuuta 1795 Cartagenasta Mahóniin Sebastián Ruiz de Apodacan lippulaivana päällikkönään Antonio Estrada. Osaston muut alukset olivat *[[San Agustín (1769)|San Agustín]]*, *[[Bahama (1783)|Bahama]]*, *[[San Antonio (1785)|San Antonio]]* ja *Glorioso*. Alus lähti 5. lokakuuta 1796 Mahónista Cartagenaan Langaran laivaston mukana Apodacan lippulaivana päällikkönään Joaquín de Zayas y Echeverri.

Alkuvuodesta 1797 alus kuului edelleen Langaran laivastoon päällikkönään Antonio de Yepes y de Arrigoni. Se osallistui 14. helmikuuta 1797 Cabo de São  Vicenten taisteluun, jossa alus menetti mastonsa vaurioituen pahoin ennen kuin Britannian kuninkaallinen laivaston *[[HMS Orion (1787)|HMS Orionin]]* miehistö valtasi aluksen. Aluksella sai surmansa viisi upseeria ja 37 tykkimiestä, merimiestä ja merisotilasta ja lisäksi haavoittui kolme upseeria ja 121 miehistönjäsentä kaatuneiden joukossa oli aluksen päällikkö Yepes.

Vallatun aluksen päälliköksi määrättiin William Prowse. Alus saapui 5. lokakuuta Plymouthiin, jossa se poistettiin joulukuussa palveluksesta. Britannian amiraliteetti liitti 4. joulukuuta sen alusluetteloonsa nimellä *HMS Salvador del Mundo*. 

Alus otettiin maaliskuussa 1803 palvelukseen Plymouthin vastaanottoaluksena amiraali Sir John Colpoys'n lippulaivana päällikkönään Charles Lane. Aluksen päällikkyyden vastaanotti joulukuussa John Dilkes. Elokuussa 1804 aluksesta tuli vara-amiraali William Youngin lippulaiva. Aluksen päällikkönä oli huhtikuusta 1805 alkaen John Loring ja edelleen kesäkuusta 1807 alkaen Thomas Wolley. Vuonna 1810 aluksen, joka oli amiraali Sir Robert Calderin lippulaivana, päällikkönä oli James Nash. Vuonna 1813 aluksen päällikkyyden vastaanotti Robert Hall. Alus romutettiin Plymouthissa helmikuussa 1815.

## Lähteet
*
*
*
*
*

### Viitteet
Muru (romaani)

**Muru** on Jarkko Sipilän vuonna 2011 ilmestynyt yhdestosta Takamäki-dekkari. Tapahtumat sijoittuvat Helsinkiin, Pohjois-Haagaan jossa on murhattu kehitysvammainen 26-vuotias nainen. 

Rikoskomisario Kari Takamäki alkaa ryhmineen tutkimaan murhaa. Poliisit keskittyvät paikallisen lähikuppilan kantajengiin ja muihin tapetun Laura Vatasen tuntemiin ihmisiin. Pian yksi heistä tekee tunnustuksen mutta onko hän kuitenkaan murhaaja, tätä epäilee rikosoikeuden puolelle vaihtanut asianajaja Nea Lind jonka syytetty haluaa avustajakseen. Jutun ratkaisu ei kuitenkaan ole niin helppo kuin miltä se aluksi näytti.

## Lähteet
André Hofschneider

**André Hofschneider** (s. 10. kesäkuuta 1970 Itä-Berliini) on saksalainen jalkapallovalmentaja ja entinen puolustaja. Hän toimii tällä hetkellä Union Berlinin juniorivalmennuskeskuksen päävalmentajana. 

## Ura

Hofschneider aloitti pelaajauransa Union Berlinin joukkueessa debytoiden DDR-Oberligassa kaudella 1988/89. Hofschneider edusti seuraa debyyttikaudellaan pääsarjatasolla, mutta joukkue putosi kauden jälkeen liigasta ja yhdistyneen Saksan sarjajärjestelmässä Union putosi Oberliga Nordostiin, jossa Hofschneider pelasi vuoteen 1994 saakka. Hän siirtyi samana vuonna FC Hansa Rostockiin, jossa juhli 2. Bundesliigan mestaruutta ja edusti voitokkaan kauden 1994/95 jälkeen seuraa kaksi kautta myös Bundesliigassa.

Kauden 1997/98 Hofschneider pelasi TSV 1860 Münchenissä, jossa peliaika jäi kuitenkin vähäiseksi. Hän siirtyi kauden jälkeen DSC Arminia Bielefeldiin, jossa pelasi neljä kautta. Ura jatkui vielä FC Augsburgissa sekä alempien sarjatasojen FC Affingissa ja DJK Augsburg-Lechhausenissa, kunnes hän vuonna 2006 lopetti aktiiviuransa.

Pelaajauransa jälkeen Hofschneider palasi Union Berlinin palvelukseen. Hofschneider työskenteli Uwe Neuhausin, Norbert Düwelin ja Sascha Lewandowskin apuvalmentajana, kun seura nousi Regionalligasta aina 2. Bundesliigaan saakka. Helmikuussa 2016 hän korvasi sairauslomalle jääneen Lewandowskin seuran päävalmentajana. Seura sijoittui Hofschneiderin alaisuudessa kauden 2015/16 päätteeksi 2. Bundesliigassa kuudenneksi, mikä oli seuran historian paras tulos jälleenyhdistyneen Saksan aikana. Kauden Hofschneider siirtyi sivuun tehtävästään suorittamaan vaadittavaa valmentajan tutkintoa. Maaliskuussa 2017 hän suoritti UEFA:n ammattivalmentajan lisenssin. 

Heinäkuussa 2017 Hofschneider palasi Union Berlinin palvelukseen U19-joukkueen päävalmentajaksi. Joulukuussa 2017 hän nousi edustusjoukkueen päävalmentajaksi Jens Kellerin saatua potkut. Hofschneiderin johdolla Union Berlin jäi 2. Bundesliigan keskikastiin kahdeksanneksi. Kauden 2017/18 jälkeen seurajohto erotti Hofschneiderin ja korvasi hänet Urs Fischerillä.

Syyskuussa 2018 Hofschneiderista tuli Union Berlinin juniorivalmennuskeskuksen päävalmentaja.

## Lähteet
Kermestammi

**Kermestammi** eli **parkkitammi** (*Quercus coccifera*) on yleensä pensasmainen tammi, joka kasvaa Välimeren alueella.

## Ulkonäkö
Kermestammi on ainavihanta, tyypillisesti alle kaksimetrinen pensas, mutta kasvaa joskus jopa kuusimetriseksi puuksi. Haaroo tiheästi muodostaen läpipääsemättömiä kasvustoja. Oksat ovat harmaita ja sileäkuorisia. Lehtiasento on vuorottainen; lehdet ovat soikeita tai pitkänomaisia, voimakkaan vihreitä, kiiltäväpintaisia ja kaljuja. Lehden reuna on terävän nirhalaitainen ja aaltoileva, pinta on kirkas ja kiiltävä.

Kermestammi on yksineuvoinen ja yksikotinen. Hedekukat ovat pieniä ja huomaamattomia ja kasvavat kapeissa kellertävissä norkoissa. Emikukat ovat yksittäin tai enintään kolmen ryhmissä. Hedelmä on yksisiemeninen terho, joka voi itää jo ennen putoamista. Lisäksi kasvi lisääntyy juuri- ja tyvivesojen avulla. Kukinta on huhti- tai toukokuussa, terhot kypsyvät seuraavana vuonna loppukesällä tai syksyllä.

## Elinympäristö

Kermestammi kasvaa kuivilla ja aurinkoisilla rinteillä suosien karuja, kivisiä ja kalkkipitoisia kasvupaikkoja, muttei ole kovin vaatelias maaperän suhteen. Viihtyy kuivassa ja lämpimässä ilmastossa, eikä kasvakaan yli tuhannen metrin korkeuteen. Sietää välimerenilmaston mantereisten alueiden alhaista sademäärä ja äärimmäisiä lämpötiloja, jotka voivat vaihdella pakkasasteista jopa neljäänkymmeneen celsiusasteeseen. Lisäksi se kasvaa tuulenpieksemillä jyrkänteillä ja rantakallioilla, joilla muut suvun lajit eivät selviä.

Korvaa rautatammen luontaisesti kuivemmille alueille siirryttäessä, mutta myös metsäpalojen ja elinympäristön köyhtymisen seurauksena. Tärkeä osa macchia ja garigue kasvillisuuksia, joilla se muodostaa kasvustoja yksinään tai muun muassa rannikkomännyn, välimerenmyrtin, kääpiöpalmun, katajan, mastiksipistaasin, oliivipuun ja parsojen seurassa.

## Lähteet
*
*
*
* Recherches cytologiques sur quelques espèces et hybrides du genre Quercus. Natividade, J. (1937) Bol. Soc. Brot. ser. 2 12: 21-85 

### Viitteet
Maija Kellokumpu

**Kaisa Maria** (**Maija**) **Kellokumpu** (15. helmikuuta 1892 Kuolajärvi – 18. marraskuuta 1935 Oulu) oli suomalainen taidemaalari. Hän maalasi kotiseutuaan Lappia esittäviä maisemamaalauksia.

Kellokumpu oli talollisen tytär Kelloselän kylästä silloisesta Kuolajärven kunnasta (nykyinen Salla). Hänen vanhempansa olivat Hannu Kellokumpu (1861– 1929) ja Kaisa Reeta Matintytär Aatsinki (1862–1942), jotka kuuluivat Sallan saamelaisiin sukuihin. Hänen kotitalonsa, kievarinakin toiminut Kello-Hannu sijaitsi harjun korkeimmalla kohdalla.

Kellokummun lapsuus koostui pääasiassa pienempien sisarustensa huolehtimisesta ja talon askareisiin osallistumisesta. Verrattuna moniin muihin talollisten tyttäriin, hänellä oli helpompi arki, sillä äiti oli nuori ja isoäiti työkykyinen. Perheen tila oli vauras, ja apulainen sekä lisätyövoima olivat käytettävissä kiireisinä aikoina. Kestikievari ja seurat toivat vaihtelua Maijan ja kylän elämään. Kievari toimi yhteytenä ulkomaailmaan, ja kulkijat toivat mukanaan uutisia, uusia aatteita ja tapoja. Kelloselän kievari oli toiminnassa aina 1930-luvun puoliväliin saakka. Isoisä Hannu Kellokumpu sai herätyksen lestadiolaisseuroissa Torniossa ja käännytti palattuaan saarnoillaan suuren osan Kuolajärven väestöstä lestadiolaisuuteen.

Kellokumpu opiskeli Suomen taideyhdistyksen piirustuskoulussa Helsingissä vuosina 1919–1920 ja palasi rahojen loputtua kotiinsa Kelloselkään. Hän elätti itsensä ompelijana ja maalasi vapaa-aikanaan, sillä Lapin syrjäseudulla ei ollut mahdollista elättää itseään taiteella. Hän piti yhden yksityisen taidenäyttelyn Oulussa vuonna 1924. Kun kotitila jaettiin perinnönjaossa isän kuoltua vuonna 1929, Kellokumpu joutui muuttamaan Kemijärvelle. Hän kuoli Oulun Diakonissalaitoksella 43-vuotiaana yllättäen puhjenneeseen sairauteen.

Kellokummun maalaukset esittävät enimmäkseen Lapin maisemia. Pääosa niistä syntyi Sallan alueella, mutta hän teki maalausmatkoja myös Petsamoon vuosina 1925 ja 1928 sekä Kuusamoon vuosina 1933 ja 1935. Hänen tuotteliain kautensa oli vuosina 1923–1928. Kellokummun tuotanto jäi hänen elinaikanaan lähes tuntemattomaksi. Suurin osa hänen teoksistaan päätyi lähiseudun yksityiskoteihin ja tuhoutui joko talvisodan alussa 1939 Kuolajärven pikaevakuoinnin yhteydessä tai Kemijärvellä Lapin sodassa 1944. Kaksi Kemijärven Säästöpankille kuulunutta maalausta, *Vanhaa Sallaa* (1926) ja *Poro vanhalla Sallatunturilla* (1927) lahjoitettiin 1990-luvulla Rovaniemen taidemuseon kokoelmiin. Ne on nykyään sijoitettu Rovaniemen kaupungintaloon.

## Lähteet

## Kirjallisuutta
*Tuija Hautala-Hirvioja: *Peitettynä elämältä – taiteilija Maija Kellokummun valon etsintä*. Sallan kulttuuritoimi, Salla 1999.

## Aiheesta muualla
Intiaaniriisit

**Intiaaniriisit** (*Zizania*) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi neljä lajia.

## Lajeja
* *[[intiaaniriisi|Zizania aquatica]]* – töyhtöintiaaniriisi eli intiaaniriisi
* *[[Zizania latifolia]]*
* *[[suti-intiaaniriisi|Zizania palustris]]* – suti-intiaaniriisi
* *[[Zizania texana]]*

## Lähteet

## Aiheesta muualla
* Suomen Lajitietokeskus: Intiaaniriisit – ''Zizania''
* Finto, Kassu – Kasvien suomenkieliset nimet: ''Zizania''
* ITIS: ''Zizania'' 
* United States Department of Agriculture (USDA): ''Zizania'' 
* Flora of China: ''Zizania''
Slovakian kansalliskirjasto

**Slovakian kansalliskirjasto** (, , lyh. SNL) on Martinin kaupungissa Slovakian pohjoisosassa toimiva maansa kansalliskirjasto. Nykyinen kansalliskirjaston päärakennus avattiin yleisölle vuonna 1975. Vuonna 2010 kirjaston kokoelmat käsittivät 4,7 miljoonaa dokumenttia.

Kansalliskirjaston keskeisenä taustajärjestönä oli vuonna 1863 perustettu, Slovakian kulttuurin puolesta toimiva *[[Matica slovenská]]* -järjestö. Vasta vuonna 2000 Slovakian kansalliskirjastosta tehtiin tästä kulttuurijärjestestöstä riippumaton organisaatio.

Päärakennuksensa ohella kansalliskirjaston fyysisiä toimipaikkoja ovat kirjallisuusmuseot Martinissa, Brodzanyssa ja Oponicessa.


Kuva:Literary Museum of the SNL.jpg|Kansalliskirjaston ajallisesti ensimmäinen päärakennus Martinissa on nykyään kirjallisuusmuseo.
Kuva:Historical library of the Apponyi genus located in Oponice.jpg|Kartanokirjaston kokoelmaa Oponicessa.
Kuva:Slavic Museum of Alexander Sergeyevich Pushkin, Brodzany.jpg| A. S. Pushkinin slaavilaista museota Brodzanyssa.


## Lähteet

## Aiheesta muualla
The Death of Stalin

**The Death of Stalin** on vuonna 2017 ensi-iltansa saanut brittiläis-ranskalainen poliittinen satiiri ja komediaelokuva, jonka on ohjannut Armando Iannucci. Elokuva kertoo Neuvostoliiton johtajan Josif Stalinin kuoleman jälkeen syntyneestä valtataistelusta vuonna 1953. Elokuva perustuu Fabien Nuryn ja Thierry Robinin sarjakuvaromaaniin *La mort de Staline*. Sen pääosissa ovat Steve Buscemi, Simon Russell Beale, Paddy Considine, Rupert Friend, Jason Isaacs, Michael Palin, Andrea Riseborough ja Jeffrey Tambor.

*The Death of Stalin* sai ensi-iltansa Toronton elokuvajuhlilla 8. syyskuuta 2017. Teatteriensi-illan se sai Britanniassa 20. lokakuuta 2017. Elokuvan oli määrä saada ensi-iltansa Venäjällä 25. tammikuuta 2018, mutta ennen ensi-iltaa kulttuuriministeriö asetti sille levityskiellon, sillä elokuvan sanottiin sisältävän ääriajattelua ja loukkaavan toisessa maailmansodassa taistelleita venäläisiä. Elokuva kiellettiin myös Kazakstanissa ja Kirgisiassa. Armenia oli ainoa Euraasian talousliiton jäsenvaltio, joka salli elokuvan, ja se tuli ensi-iltaan kahteen elokuvateatteriin Jerevanissa 25. tammikuuta 2018

Suomessa *The Death of Stalin* sai ensi-iltansa 4. toukokuuta 2018.

## Rooleissa

## Arvosteluja

## Lähteet

## Aiheesta muualla
* 
* 
* 
*
Maissit

**Maissit** (*Zea*) on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi kuusi lajia. Vaikka suku on lajilukumäärältään pieni, on sen taloudellinen merkitys kuitenkin suuri, sillä sukuun kuuluu yksi maailman viljellyimmistä ravintokasveista: viljamaissi eli maissi (*Zea mays*).

## Lajeja, muunnoksia ja lajikkeita
* *[[Zea diploperennis]]*
* *[[Zea luxurians]]*
* *[[maissi|Zea mays]]* – maissi eli viljamaissi
** ''Zea mays'' var. ''japonica'' tai Japonica-lajikeryhmä – koristemaissi
** ''Zea mays'' var. ''saccharata'' tai Saccharata-lajikeryhmä – sokerimaissi
** ''Zea mays'' 'Ceratina' – vahamaissi
** ''Zea mays'' rehuviljelylajikkeet – rehumaissi
* *[[meksikonteosintti|Zea mexicana]]* – meksikonteosintti eli teosintti (syn. *Zea mays* subsp. *mexicana*)
* *[[Zea nicaraguensis]]*
* *[[Zea perennis]]*

## Lähteet

## Aiheesta muualla
* Suomen Lajitietokeskus: Maissit (''Zea'')
* ITIS: ''Zea'' 
* United States Department of Agriculture (USDA): ''Zea'' 
* Flora of China: ''Zea''
Portugalin restauraatiosota

**Portugalin restauraatiosota** () oli Portugalin ja Espanjan välinen sota, joka alkoi vuonna 1640 ja päättyi Lissabonin rauhaan 1668. Sodan seurauksena Portugali itsenäistyi uudelleen Espanjasta.

Joulukuussa 1640 portugalilaiset nousivat Espanjan-vastaiseen kapinaan ja entiseen kuningassukuun kuulunut Bragançan herttua julistautui Portugalin kuninkaaksi nimellä Juhana IV. Siten Portugali erosi Iberian unionista, johon se oli Espanjan kanssa kuulunut vuodesta 1580 alkaen. 

Espanja osallistui 1640-luvulla kolmikymmenvuotiseen sotaan ja Katalonian rauhoittamiseen, joten se kävi uuteen sotaan lähinnä palkkasoturien voimin. Portugali sai ensimmäisen voittonsa Elvasissa marraskuussa 1644. Tämän jälkeen sota muuttui pienimuotoisiksi rajakahakoiksi Extremaduran alueella. Vaikka Espanja pääsi irti muista sodista, sen resurssit (erityisesti armeijan koko) eivät riittäneet Portugalin lyömiseen. Kesäkuussa 1663 Portugalin 17&nbsp;000 miehen armeija kukisti 3&nbsp;000 miehen englantilaisjoukon tukemana Espanjan varuskunnan Évorassa (Ameixialin taistelu, espanjaksi Estremozin taistelu). Seuraavan vuoden heinäkuussa Portugali voitti pienehkön Castelo Rodrigon taistelun ja vuoden 1665 kesäkuussa Montes Clarosin taistelun.

Espanjan kuningatar Maria Anna oli tämän jälkeen valmis rauhantekoon. Lissabonin rauhassa 13. helmikuuta 1668 Espanja tunnusti Bragançan suvun Portugalin hallitsijasuvuksi. Portugali sai pitää myös siirtomaansa lukuun ottamatta Pohjois-Afrikan Ceutaa, jonka Espanja sai itselleen.

## Lähteet
Andorran kansalliskirjasto

**Andorran kansalliskirjasto** (, ) on Andorran pääkaupungissa Andorra la Vellassa toimiva maansa kansalliskirjasto.

Kansalliskirjasto perustettiin alkujaan vuonna 1930, ja se uudelleenavattiin yleisölle vuonna 1974.  

## Lähteet

   
## Aiheesta muualla

*IFLA World Report - Andorra (The International Federation of Library Associations and Institutions)   (ifla-world-report.org)
Para llenarme de ti

**Para llenarme de ti** on Ramónin esittämä kappale, jolla hän edusti Espanjaa vuoden 2004 Eurovision laulukilpailussa Turkin Istanbulissa. ”Para llenarme de ti” sisältyy Ramónin esikoisalbumille *[[Es así]]*.

Espanjan euroviisuedustaja valittiin *Operación Triunfo* kykykilpailuohjelmassa. Kappaleen on kirjoittanut Kike Santander.

## Eurovision laulukilpailussa

Koska Espanja kuuluu kilpailun suuriin rahoittajamaihin, kappale pääsi suoraan finaaliin. ”Para llenarme de ti” arvottiin finaalin ensimmäiselle esiintymispaikalle, kappaletta seurasi Itävaltaa edustanut Tie Break kappaleella ”Du bist”. Finaalissa ”Para llenarme de ti” sijoittui 24. maan joukosta kymmenennelle sijalle. Se sai täydet 12 pistettä kahdesta maasta, Andorrasta ja Portugalista.

## Listasijoitukset

## Lähteet
Brujería (kappale)

**Brujería** on Son de Solin esittämä kappale, jolla se edusti Espanjaa vuoden 2005 Eurovision laulukilpailussa Ukrainan Kiovassa. Se sijoittui kilpailun finaalissa sijalle 21.

## Valinta euroviisuedustajaksi
Espanjan Eurovision laulukilpailuun osallistumisesta vastaava televisioyhtiö TVE järjesti vuoden 2005 edustajan valitsemiseksi kaksivaiheisen karsinnan. Kahdestatoista ehdokkaasta kuusi pääsi jatkoon 5. maaliskuuta 2005 järjestettyyn karsintafinaaliin, jonka ”Brujería” voitti saatuaan 24,2 prosenttia yleisöäänistä.

## Eurovision laulukilpailussa
Koska Espanja kuuluu kilpailun suuriin rahoittajamaihin, kappale pääsi suoraan finaaliin. ”Brujería” esitettiin finaalin esiintymispaikalla numero kymmenen. Sitä edelsi Kyproksen Constantinos Christoforou kappaleella ”Ela Ela” ja seurasi Israelia edustanut Shiri Maymon kappaleellaan ”Hasheket shenish'ar”. Finaalin lopputuloksissa ”Brujería” sai 28 pistettä ja sijoittui 24. maan joukosta sijalle 21. Kappale sai täydet kaksitoista pistettä kerran Andorran antamana.

## Lähteet
*
### Viitteet
¿Qué voy a hacer sin ti?

**¿Qué voy a hacer sin ti?** () on Mikel Herzogin esittämä kappale, jolla hän edusti Espanjaa vuoden 1998 Eurovision laulukilpailussa Ison-Britannian Birminghamissa. Laulun on kirjoittanut Alberto Estébanez sekä Mikel Herzog itse.

Kappale sijoittui Euroviisuissa kuudenneksitoista 21 pisteellä. 

## Lähteet
Se eu te pudesse abraçar

**Se eu te pudesse abraçar** on Alma Lusan esittämä kappale, jolla se edusti Portugalia vuoden 1998 Eurovision laulukilpailussa Ison-Britannian Birminghamissa. 

Kappale sijoittui Euroviisuissa kahdenneksitoista 36 pisteellä. 

## Lähteet
Post Traumatic EP

**Post Traumatic EP** on yhdysvaltalaisen Mike Shinodan julkaisema soolo-EP. Se julkaistiin 25. tammikuuta 2018. EP sisältää kolme kappaletta. EP on Shinodan ensimmäinen musiikkijulkaisu Linkin Park -yhtyeen laulajan Chester Benningtonin kuoleman jälkeen. Shinoda teki jokaiseen kappaleeseen itse kuvaamansa musiikkivideot. Hän myös mainitsi, ettei tämä julkaisu ole osa Linkin Parkia eikä myöskään hänen sooloprojektiaan Fort Minoria.

## Kappalelista

## Lähteet
Formula Renault 3.5 Monacon Grand Prix 2012

**Formula Renault 3.5 Monacon Grand Prix 2012** oli Formula Renault 3.5 -kauden 2012 toinen osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

## Tulokset

## Lähteet

## Aiheesta muualla
* Motorsportmagazine.com
Benjamin Laustiola

**Benjamin Erland Laustiola** (s. 19. huhtikuuta 1971 Helsinki) on suomalainen näyttelijä, kolumnisti ja kirjailija.

## Elämä ja ura
Benjamin Laustiola opiskeli teatteritaiteita Suomen teatterikorkeakoulussa vuosina 1991–1995, minkä jälkeen hän on työskennellyt vapaana taiteilijana. Hän on näytellyt monissa teattereissa, kuten Lilla Teaternissa Helsingissä, Totalteatretissa Norjassa, Ruotsissa Tukholman Finska Teaternissa ja Växjon Regionteaterissa, sekä toiminut käsikirjoittajana.

Laustiola on toiminut kolumnistina ruotsinkieliselle Hufvudstadsbladet-sanomalehdelle julkistaessaan sinne omia taksiaiheisia kirjoituksia. Vuonna 2011 hän julkaisi kirjoituksista pakinakokoelman nimeltä *Lindgren-Taxichaufför*. Laustiolalla on omakohtaista kokemusta taksinkuljettajan työstä. Laustiola on lisäksi kirjoittanut rikos- ja jännitysromaaneja. Hänen rikosromaanien aiheina ovat muun muassa prostituutio, pornografia ja uhkapelit.

Laustiola on näytellyt muun muassa tunnetuissa nuorten draamasarjassa *[[Mikset sä soita?]]* ja epookkidraamassa *[[Hovimäki]]*. Åke Lindmanin sotakuvauksessa *[[Etulinjan edessä]]* hän näytteli Mangsia.

Taiteellisen uransa ohella Laustiola on pelannut käsipalloa mestaruussarjassa. Joulukuussa 2002 hänelle syntyi esikoistytär.

## Filmografia

## Bibliografia

### Romaanit
**Nattens väktare.* Schildts & Söderströms, 2011. 
**Mörkrets änglar.* Vaasa: Scriptum, 2014. 
**Mannen från Amman.* Helsinki: Vilda Förlag, 2017. 

### Kokoelmat
**Lindgren-Taxichaufför.* Pakinat julkaistu aiemmin Hufvudstadsbladet-lehdessä. Helsinki: KSF Media, 2011. 

## Lähteet

## Aiheesta muualla
*Laustiolan vierailu Yleisradion Aamu-tv:ssä 11.11.2011
Hehku (kauppaketju)

**Hehku** oli Kesko Oyj:n ja Oriola Oyj:n omistama hyvinvointialan vähittäiskauppaketju, jonka ensimmäiset myymälät avattiin maaliskuussa 2018. Tappiolliseksi osoittautunut toiminta lopetettiin jo vuoden kuluttua, maaliskuun lopussa 2019.

Hehkun ensimmäisten myymälöiden piti aueta jo syksyllä 2017, mutta aikataulu viivästyi Oriolan toiminnanohjausjärjestelmästä johtuvien toimitusvaikeuksien vuoksi. Vuonna 2018 Hehku ehti avata 19 myymälää, ensimmäiset Helsingin Forumissa ja Vantaan Koivukylässä. Maaliskuussa 2018 myymälät avattiin Helsingin Eastoniin, Vantaan Tammistoon, Tampereen Kuninkaankulmaan, Raision kauppakeskus Myllyyn, Oulun Pekurinkulmaan ja Ideaparkiin, Helsingin kauppakeskus Ruoholahteen, Turun Länsikeskukseen, Tampereen Turtolaan, Nokian K-Citymarketiin, Kuopion kauppakeskus Matkukseen ja Päivärintaan. Maaliskuun 2018 lopulla myymälät tulivat Jyväskylän Forumiin ja Keljoon, ja Seinäjoen Jouppiin. Huhtikuussa 2018 avattiin myymälä Turun kauppakeskus Skanssissa.

Hehkulla oli tavoitteena laajentua koko maan kattavaksi sadan myymälän verkostoksi. Vuoden 2018 marraskuussa kerrottiin liiketoiminnan päässeen alkuun odotettua hitaammin ja joidenkin liikepaikkojen, kuten Helsingin Eastonin, osoittautuneen toimimattomiksi. Myös myymälöiden määrä oli jäänyt 19:ään aikataulun mukaisesta 30:stä. Pari viikkoa myöhemmin ilmoitettiin koko henkilöstöä koskevien yt-neuvottelujen aloittamisesta ja lakkautuspäätös vahvistettiin 19. joulukuuta 2018.

## Lähteet

## Aiheesta muualla
* Hehkun kotisivut
Talbot (täsmennyssivu)

**Talbot** voi tarkoittaa seuraavia:

* Talbot, vuosina 1902–1958 ja 1978–1992 valmistettu automerkki
* Neath Port Talbot, hallintoalue Walesissa
* Talbot hound, normandialaisperäinen, nykyisin sukupuuttoon kuollut koirarotu
* Henkilöitä, Talbot sukunimenä:
** Bob Talbot (1927–2017), yhdysvaltalainen baseballpelaaja
** Brian Talbot (s. 1953), englantilainen jalkapalloilija
** Bryan Talbot (s. 1952), englantilainen sarjakuvapiirtäjä ja -käsikirjoittaja
** Cam Talbot (s. 1987), kanadalainen jääkiekkomaalivahti
** Charles Chetwynd-Talbot (1860–1921), brittiläinen aatelinen, Clément Talbot -yrityksen perustaja
** Connie Talbot (s. 2000), brittiläinen laulaja
** Danny Talbot (s. 1991), brittiläinen pikajuoksija
** Edward Talbot, *Edward Kelley* (1555–1595), englantilainen alkemisti, okkultisti ja huijari
** Eric Talbot, yhdysvaltalainen sarjakuvantekijä
** Henry Fox Talbot (1800–1877), englantilainen tiedemies, keksijä ja valokuvauksen uranuurtaja
** John Michael Talbot (s. 1954), yhdysvaltalainen katolinen munkki, laulaja, lauluntekijä ja kitaransoittaja
** Maxime Talbot (s. 1984), kanadalainen jääkiekkoilija
* Henkilöitä, Talbot etunimenä:
** Talbot Jennings (1894–1985), yhdysvaltalainen elokuvakäsikirjoittaja
POST-

__NOTOC__

**POST-** on yhdysvaltalaisen pop-punk-artisti Jeff Rosenstockin neljäs studioalbumi, jonka julkaisi Polyvinyl Records ja Quote Unquote Records 1. tammikuuta 2018. 10% albumin tuotosta Bandcamp -musiikkisivustolla lahjoitettiin *Save Puerto Rico* -hyväntekevyyskampanjalle. Hiro Tanaka kuvasi albumin kansikuvan.  

Jeff kirjoitti albumin sanoitukset asuntovaunussa East Durhamissa, Catskillissä sijaitsevassa pienessä kylässä vuoden 2017 alussa, muutama päivä Donald Trumpin presidentin virkaan tulosta. Hän nauhoitti albumin yhdessä viikossa Jack Shirleyn kanssa. Albumin yksi iso teema on politiikka, joka tulee esille USA -kappaleessa.  

## Kappaleet
#
#
#
#
#
#
#
#
#
#

## Arvostelut
* Exclaim!: 8/10 
* Metacritic: 90/100 
* Pitchfork: 8.2/10 
* The Needle Drop: 6/10 

## Lähteet
Velimatti Honkanen

**Velimatti Honkanen** (s. 1. lokakuuta 1968 Nummi) on suomalainen journalisti, joka on työskennellyt pitkään *[[Tekniikan Maailma]]* -lehdessä, myös lehden päätoimittajana.

Honkanen valmistui diplomi-insinööriksi Teknillisestä korkeakoulusta 1993. Hän toimi valmistuttuaan suunnittelijana 1993–1996, *Tekniikan Maailman* avustaja hän oli ollut jo vuodesta 1989. Lehden autotoimittajaksi hän tuli vuonna 1996 ja työskenteli lehden toimituspäällikkönä 1996–2008. Vuonna 2009 Honkanen nimitettiin *Tekniikan Maailman* päätoimittajaksi. Otavamedian TM-lehtiperheen, johon kuuluvat paitsi *Tekniikan Maailma*, myös *TM Rakennusmaailma* ja niiden vironkieliset versiot sekä *[[Vauhdin Maailma]]*, päätoimittaja Honkanen oli vuoteen 2015 asti. Hän siirtyi tuolloin *Tekniikan Maailman* Ajoneuvot ja liikenne -osaston toimituspäälliköksi.

## Lähteet
Chung Hyeon

**Chung Hyeon** (s. 19. toukokuuta 1996 Suwon) on eteläkorealainen tennispelaaja. Parhaimmillaan hän on ollut ATP-listan sijalla 19 huhtikuussa 2018.

Chung eteni vuonna 2013 Wimbledonin poikien kaksinpelin loppuotteluun. Ammattilaiseksi hän siirtyi vuonna 2014. Grand Slam -debyyttinsä hän teki Wimbledonissa 2015. Vuonna 2017 hän voitti Milanossa tulevaisuuden tähtien ATP-turnauksen.

Australian avoimissa 2018 Chung eteni välieriin, missä joutui luovuttamaan Roger Federeriä vastaan ottelun toisessa erässä. Ennen turnausta maailmanlistan sijalla 58 ollut Chung voitti turnauksessa muun muassa maailmanlistan sijalla neljä olleen Alexander Zverevin sekä turnauksen kuusinkertaisen voittajan Novak Đokovićin.

## Lähteet

## Aiheesta muualla
*
*
Alppihiihto talviolympialaisissa 2014 – miesten supersuurpujottelu

**Miesten supersuurpujottelu talviolympialaisissa 2014** käytiin 22. helmikuuta Roza Hutorin laskettelukeskuksessa. Kilpailun voittoon laski Norjan Kjetil Jansrud ennen Yhdysvaltojen Andrew Weibrechtia. Pronssin jakoivat Kanadan Jan Hudec ja Yhdysvaltain Bode Miller.

Kyseessä oli neljäs kerta peräkkäin, kun norjalainen laskija voitti supersuurpujottelun olympiakultaa: Kjetil André Aamodt voitti 2002 ja 2006, Aksel Lund Svindal voitti vuonna 2010. Kyseessä oli Jansrudin kisojen toinen mitali ja Millerin uran kuudes olympiamitali.

Millerista tuli mitalin myötä vanhin mitalin voittanut alppihiihtäjä sekä toiseksi menestynein yhdysvaltalainen talvikisojen historiassa yhdessä kaukalopikaluistelija Bonnie Blairin kanssa.

## Lähtökohdat kilpailuun

Alppihiihdon maailmancup kausi  2013–2014 oli nähnyt neljä supersuurpujottelukilpailua: Norjan Aksel Lund Svindal voitti 1. joulukuuta Lake Louisessa ja 20. joulukuuta Val Gardenassa, Sveitsin Patrick Küng voitti 7. joulukuuta Beaver Creekissä ja Sveitsin Didier Défago voitti 26. tammikuuta Kitzbühelissä.

Kilpailun lähtöpaikka oli 1592 metrin korkeudessa *Small Panin* ja *Russian Trampolinen* välissä. Kilpailupäivänä sää oli osittain pilvinen: parempien sääolojen toivossa lähtöä aikaistettiin tunnilla kello kymmeneksi.

## Tulokset
Lähde:

} || 4 || align=left| Aleksandr Glebov ||align=left|  ||  ||
|-
|  || 10 || align=left| Didier Défago ||align=left|  ||  ||
|-
|  || 12 || align=left| Christof Innerhofer ||align=left|  ||  ||
|-
|  || 17 || align=left| Matthias Mayer ||align=left|  ||  ||
|-
|  || 31 || align=left| Paul de la Cuesta ||align=left|  ||  ||
|-
|  || 45 || align=left| Georg Lindner ||align=left|  ||  ||
|-
|  || 47 || align=left| Arnaud Alessandria ||align=left|  ||  ||
|-
|  || 60 || align=left| Roberts Rode ||align=left|  ||  ||
|-
|  || 23 || align=left| Erik Guay ||align=left|  ||  ||
|-
|  || 36 || align=left| Ferran Terra ||align=left|  ||  ||
|-
|  || 59 || align=left| Massimiliano Valcareggi ||align=left|  ||  ||
|}

## Lähteet
Los Alfaquesin räjähdys

**Los Alfaquesin räjähdys** tapahtui 11. heinäkuuta 1978 noin kello 14.30, kun nesteytettyä propyleeniä kuljettanut säiliöauto suistui tieltä ja räjähti Los Alfaquesin leirintäalueen vieressä Alcanarissa Tarragonan maakunnassa, Espanjassa. Räjähdyksessä ja sitä seuranneessa tulipalossa kuoli heti noin 150 ihmistä. Kaikkiaan onnettomuudessa kuoli lopulta 215 ihmistä. Lisäksi yli 200 ihmistä loukkaantui, heistä 65 vakavasti ja osa pysyvästi.

## Onnettomuus
Onnettomuuspäivän aamuna, noin kello 10, kuljettaja Francisco Imbernón Villena ajoi Cisternas Reunidas S.A. -yhtiön omistaman säiliöauton (rekisterikilpi M-7981-R) Enpetrolin jalostamolle Tarragonassa. Vuonna 1973 valmistetun auton säiliössä ei ollut varoventtiiliä. Autoon alettiin kuormata propyleeniä noin kello 11. Säiliöauton maksimikuorma oli 19&nbsp;350 kilogrammaa, mutta jalostamolla siihen kuormattiin yli 4&nbsp;000 kiloa sallittua määrää enemmän propyleeniä. Cisternas Reunidas ei ollut kouluttanut Imbernónia vaarallisten aineiden kuljettamiseen, eikä hänen mukanaan ollut apumiestä.

Lastauksen jälkeen Imbernón lähti matkaan kohti Puertollanoa. Päivä oli kesäisen kuuma, ja korkea lämpötila (28&nbsp;°C) kasvatti säiliön painetta. Kaksi tuntia lähdön jälkeen rekka suistui tieltä, törmäsi leirintäalueen muuriin ja räjähti. Leirintäalueen suurin sallittu henkilömäärä oli 260, mutta onnettomuuden aikaan siellä arveltiin olleen noin tuhat ihmistä, heistä useimmat turisteja Ranskasta, Saksasta, Belgiasta ja Britanniasta. Räjähdys tuhosi kaiken 300 metrin säteeltä ja räjäytti myös suurimman osan leirintäalueen käyttäjien omista kaasupulloista. Paineaalto lennätti osan ruumiista mereen.

Kaoottiseen pelastusoperaatioon osallistui kansalliskaartin, paikallispoliisin, palomiesten, Punaisen ristin, sotilaiden, ambulanssien ja helikopterien lisäksi paikallisia, jotka kuljettivat autoillaan ihmisiä sairaaloihin, sekä alueella lomailemassa olleita lääkäreitä. Pelastusoperaatiota vaikeutti kielimuuri turistien ja pelastajien välillä sekä kaaos, joka syntyi ihmisten yrittäessä etsiä kateissa olevia läheisiään.

Tieltä suistumisen epäiltiin johtuneen rengasrikosta, joka sytytti samalla pienen tulipalon.

## Lähteet
ISO 3166-2:PT

**ISO 3166-2:PT** on ISO-standardointijärjestön standardi, joka määrittää geokoodit Portugalille. ISO 3166-2:PT on ISO 3166-2 -standardin osajoukko, joka määrittää 18 piirin ja kahden autonomisen alueen koodit.

## Koodit

Koodin ensimmäinen osa on ISO 3166-1 -standardin mukainen Portugalin maakoodi ”PT” ja toinen osa on aluekohtainen numero.

## Katso myös

* ISO 3166-2, lähdetaulukko kaikille alueellisille koodeille
* ISO 3166-1, lähdetaulukko kaikille maakoodeille, jota käytetään esimerkiksi verkkotunnusten päätteissä

## Lähteet